കണ്ണൂര് സര്വകലാശാല വിവാദ സിലബസിനെ പിന്തുണച്ച് ശശി തരൂര്എല്ലാ അഭിപ്രായങ്ങളും കുട്ടികള് വായിക്കണം തിരുവനന്തപുരം:കണ്ണൂര് സര്വകലാശാലയിലെ വിവാദ സിലബസിനെ പിന്തുണച്ച് കോണ്ഗ്രസ് നേതാവ് ശശി തരൂര് എംപി. ഇഷ്ടമുള്ള കാര്യങ്ങള് മാത്രമേ വായിക്കൂ എങ്കില് സര്വകലാശാലയില് പോയിട്ട് കാര്യമില്ലെന്നും തരൂര് പറഞ്ഞു. വിമര്ശനാത്മകമായി ഗോള്വാള്ക്കറും സവര്ക്കറും സിലബസില് ഉള്പ്പെടുന്നതില് തെറ്റില്ല.ഒരു യൂണിവേഴ്സിറ്റിക്കകത്ത് കയറിക്കഴിഞ്ഞാല് പല അഭിപ്രായങ്ങളും ഉണ്ടാകും. അങ്ങനെ വരുമ്ബോള് ഒരു പുസ്തകം ഒരു സര്വകലാശാലയില് ഉണ്ടാകരുതെന്ന് പറയാന് സാധിക്കില്ല. എന്നാല് പല പുസ്തകങ്ങള്ക്കിടയില് ഈ പുസ്തകങ്ങളും ഉണ്ട്. വിമര്ശനാത്മകമായി പുസ്തകത്തെ മനസ്സിലാക്കുന്നതില് ഒരു തെറ്റും കാണുന്നില്ല വിദ്യാര്ഥികള്ക്ക് എല്ലാം വായിക്കാം, എല്ലാം ചര്ച്ച ചെയ്യാം എന്നുണ്ടെങ്കില് അതില് തെറ്റില്ലെന്ന് തരൂര് പറഞ്ഞു.